Rose Cleveland
<s>Rose Elizabeth Cleveland (13. jun 1846 – 22. novembar 1918) bila je sestra američkog predsjednika Grovera Clevelanda, koja je de facto vršila dužnost Prve dame SAD na početku njegovog prvog mandata od 1885. do 1886. godine.</s>

<s>Rodila se u Fayetevilleu kao najmlađe od devetoro djece vlč. Richarda Fallyea Clevelanda.</s><s>Od 1853. je živjela u Holland Patentu.</s><s>Kasnije se zaposlila kao nastavnica u školi Houghton Seminary, gdje se i sama bila obrazovala.</s><s>1880-ih se vratila u Holland Patent brinuti o ostarjeloj majci, koja je preminula 1882. godine.</s>

<s>Nakon što joj je stariji brat Grover Cleveland, tada neoženjen, 1884. godine izabran za predsjednika, došla je u Washington služiti kao domaćica Bijele kuće.</s><s>Washingtonsko društvo je nije voljelo jer je bila intelektualka koja je goste više voljela podučavati nego zabavljati.</s><s>Kada joj se brat 1886. oženio za Frances Folsom, napustila je Bijelu kuću kako bi se posvetila književnom i prosvjetnom radu.</s>

<s>Intimna korespondencija Rose Cleveland, koja se nikada nije udala, sugerira lezbijsku vezu sa Evangeline Marss Simpson, udovicom industrijalca Michaela Hodgea Simpsona.</s><s>Veza je prekinuta kada se 1896.</s><s>Evangelina udala za episkopalnog biskupa Henryja Benjamina Whipplea.</s><s>1910. godine, nakon Whippleove smrti, dvije su žene počele zajedno živjeti u Italiji.</s><s>Tamo je Rose Cleveland preminula od posljedica epidemije španske gripe.</s>

<s>Izvori</s>

<s>Literatura</s>

<s>Hardy, Rob.</s><s>"The Passion of Rose Elizabeth Cleveland." New England Review 28.1 (2007): 180,193,207
 Lillie, Lucy C. "The Mistress of the White House." Lippincotts Monthly Magazine 1887: 81-94
 "Society Stars." Boston Daily Globe (Mar 14 1886): 4.</s>

<s>Prve dame SAD
LGBT osobe iz Sjedinjenih Američkih Država</s>

